Előterjesztés

Bátaapáti község képviselő-testületének,

                                    Cikó község képviselő-testületének,

  és Mórágy község képviselő-testületének,

2012. november 30-án, 1600 órakor megtartandó együttes ülésére

3. számú előterjesztés 

	Tárgy: Bátaapáti Közös Önkormányzati Hivatal Alapító okiratának  elfogadása 

Előterjesztő: Darabos Józsefné polgármester Bátaapáti

                      Dr. Ferencz Márton polgármester Cikó

                      Glöckner Henrik polgármester Mórágy

Készítette:    Bakó Józsefné körjegyző




Tisztelt Képviselő-testületek!

Bátaapáti, Cikó és Mórágy községek Képviselő-testületei előzetes szándék nyilatkozatot fogadtak el a három település önkormányzatai által 2013. január 1.-i hatállyal felállítandó közös önkormányzati hivatal létrehozásáról. A Képviselő-testületek a közös önkormányzati hivatal létrehozásáról szóló megállapodás-tervezetet az I. számú napirendként tárgyalták. A megállapodás mindhárom testület általi jóváhagyása és aláírása után az új Közös Önkormányzati Hivatal alapdokumentumait is el kell fogadni. E dokumentumok közül az Alapító Okirat tervezetét jelen előterjesztés tartalmazza. A jelen napirendet megelőzően az Cikói Polgármesteri Hivatal intézményt Cikó Község Önkormányzata Képviselő-testülete, Mórágy Község Önkormányzata Képviselő-testületének és Bátaapáti Község Önkormányzata Képviselő-testületének a Mórágy-Bátaapáti Községek Körjegyzőségét, mint intézményt szüntette meg 2012. december 31.- időponttal. 
Az új közös önkormányzati hivatal alapító okiratának elfogadása után a Szervezeti és Működési Szabályzat elfogadásával az átszervezés befejeződik, természetesen az egyéb I. számú előterjesztésben említett szabályzatokat is el kell készíteni. A megszűnő intézmények jogutódlással kerülnek megszüntetésre, a jogutód intézmény az új Közös Önkormányzati Hivatal lesz. Az átalakítás után ellátatlan feladat nem marad.

Tisztelt Képviselő-testületek!

A fentiek alapján javaslom az alábbi határozati javaslat elfogadását: 
H a t á r o z a t i   j a v a s l a t :

Bátaapáti Közös Önkormányzati Hivatal alapító okiratának elfogadása

Bátaapáti Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 42. § 7. pontjában kapott jogkörében eljárva, figyelemmel a 84.§ és 85.§ - ban foglaltakra – a határozat mellékletét képező –  Bátaapáti Közös Önkormányzati Hivatal alapító okiratát elfogadja, az intézményt 2013. január 1-ével, jogutódlással alakul meg,

Határidő: 2012. december 15.
Felelős:   Bakó Józsefné körjegyző

               (a határozat és az alapító okirat megküldéséért)

Határozatról értesül:  Hivatal dolgozói

                                  MÁK illetékes Igazgatósága

Cikó Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 42. § 7. pontjában kapott jogkörében eljárva, figyelemmel a 84.§ és 85.§ - ban foglaltakra – a határozat mellékletét képező –  Bátaapáti Közös Önkormányzati Hivatal alapító okiratát elfogadja, az intézményt 2013. január 1-ével, jogutódlással alakul meg,

Határidő: 2012. december 15.
Felelős:   Bakó Józsefné körjegyző

               (a határozat és az alapító okirat megküldéséért)

Határozatról értesül:  Hivatal dolgozói

                                  MÁK illetékes Igazgatósága

Mórágy Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 42. § 7. pontjában kapott jogkörében eljárva, figyelemmel a 84.§ és 85.§ - ban foglaltakra – a határozat mellékletét képező –  Bátaapáti Közös Önkormányzati Hivatal alapító okiratát elfogadja, az intézményt 2013. január 1-ével, jogutódlással alakul meg,

Határidő: 2012. november 30.

Felelős:   Bakó Józsefné körjegyző

               (a határozat és az alapító okirat megküldéséért)

Határozatról értesül:  Hivatal dolgozói

                                  MÁK illetékes Igazgatósága

Bátaapáti, 2012. november 30.

                  Bakó Józsefné


körjegyző

 BÁTAAPÁTI közös önkormányzati HIVATAL

alapító okirata

Bátaapáti Község Önkormányzatának Képviselő-testülete, Cikó  Község Önkormányzat Képviselő-testülete, valamint Mórágy Községi Önkormányzat Képviselő-testülete  az államháztartásról szóló 2011. évi CXCV. törvény (a továbbiakban: Áht.) 8. §-ának (1) bekezdése b) pontjában, továbbá a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 85. §-ának (1) bekezdésében foglaltak alapján a Bátaapáti Közös Önkormányzati Hivatal Alapító Okiratát (a továbbiakban: Alapító Okirat) az alábbiak szerint állapítja meg:

1. A költségvetési szerv neve, székhelye, telephelyei:

1.1. A költségvetési szerv neve:

Bátaapáti Közös Önkormányzati Hivatal 

1.2. Székhelye: 
7164. Bátaapáti, Petőfi utca 4. 

Telephelyei:
Bátaapáti Közös Önkormányzati Hivatal  Cikói Kirendeltsége

7161.Cikó, Iskola tér 1. 


            Bátaapáti Közös Önkormányzati Hivatal  Mórágyi Kirendeltsége

7165. Mórágy, Alkotmány utca 3.
2.  A költségvetési szerv jogszabályban meghatározott közfeladata:

Az önkormányzat működésével, valamint a polgármester vagy a jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatok ellátása. A hivatal közreműködik az önkormányzatok egymás közötti, valamint az állami szervekkel történő együttműködésének összehangolásában. (Mötv. 84. §-ának (1) bekezdése)

3. A költségvetési szerv alaptevékenysége:

Szakágazat:

841105
helyi önkormányzatok, valamint többcélú kistérségi társulások igazgatási tevékenysége 

Szakfeladatok:

841114
országgyűlési képviselő választásokhoz kapcsolódó tevékenységek

841115
önkormányzati képviselő választásokhoz kapcsolódó tevékenységek

841116
országos és helyi nemzetiségi önkormányzati választásokhoz kapcsolódó tevékenységek

841117
európai parlamenti képviselő választáshoz kapcsolódó tevékenységek

841118
országos és helyi népszavazáshoz kapcsolódó tevékenységek

841126
önkormányzatok és társulások általános végrehajtó igazgatási tevékenysége

841127
helyi nemzetiségi önkormányzatok igazgatási tevékenysége

841173
statisztikai tevékenység

841901
önkormányzatok és társulások elszámolásai

841906
finanszírozási műveletek

841907
önkormányzatok elszámolásai a költségvetési szerveikkel

841908
fejezeti és általános tartalékok elszámolása

4. A költségvetési szerv illetékességi területe:

· Bátaapáti  község közigazgatási területe,

· Cikó község község közigazgatási területe
· Mórágy község község közigazgatási területe
5. A költségvetési szerv irányító szervének neve, székhelye:

Bátaapáti Községi Önkormányzat Képviselő-testülete 


7164. Bátaapáti,  Petőfi utca 4. 

6. A költségvetési szerv jogelődjének neve, székhelye:

1. Mórágy- Bátaapáti  Községek Körjegyzősége

7165. Mórágy, Alkotmány utca 3.
      2.   Cikó község Önkormányzat Polgármesteri Hivatala 
            7161. Cikó , Iskola tér 1.
7. A költségvetési szerv gazdálkodási besorolása:

Önállóan működő és gazdálkodó költségvetési szerv

8. A költségvetési szerv vezetőjének megbízási rendje:

A költségvetési szerv vezetője a Mötv. 81. §-ának (1) bekezdése alapján a jegyző.

A jegyzőt a közös önkormányzati hivatal fenntartásában részt vevő önkormányzatok polgármesterei a Mötv. 82. §-ának (1) bekezdésében és a közszolgálati tisztviselők jogállásáról szóló 2011. évi CXCIX. törvény (a továbbiakban: Ktv.) 247. §-ában foglalt eljárás alkalmazásával, a közös önkormányzati hivatal létrehozására kötött megállapodásban foglaltak figyelembe vételével határozatlan időtartamra nevezik ki.

9. A költségvetési szerv foglalkoztatottjaira vonatkozó foglalkoztatási jogviszonyok megjelölése:

a. )A foglalkoztatottak a közös önkormányzati hivatallal a Közszolgálati törvény  szerinti közszolgálati jogviszonyban állnak.

Egyéb foglalkoztatott:

b.) közalkalmazottak jogállásáról szóló törvény, 

c.) Munka Törvénykönyvéről szóló  törvény az irányadó.  

10. Átmeneti rendelkezések:

A Mötv. átmeneti rendelkezések alcím alatt szereplő 146/C.§ (2) bekezdésének hatályba lépése esetén a Bátaapáti Közös Önkormányzati Hivatalt alkotó önkormányzatok polgármesterei a Mötv. 83.§ b) pontjának megfelelő alkalmazásával megállapodhatnak, hogy a megszűnő körjegyzőség jegyzőjét a létrejövő közös önkormányzati hivatal jegyzőjeként  - annak egyetértésével - foglalkoztatják. 

A Mötv.  átmeneti rendelkezések alcím alatt szereplő 146/C.§ (3) bekezdésé alapján a közös önkormányzati hivatal jegyzője – a Mötv.-ben meghatározottak figyelembe vételével – dönthet arról, hogy a megszűnő körjegyzőségekben közszolgálati jogviszonyban állókat a közös önkormányzati hivatalban tovább foglalkoztatja.  

11. Záró rendelkezések:

Az Alapító Okirat 2013. január 1-jén lép hatályba. Az Alapító Okirat hatályba lépése értelmében a Bátaapáti Közös Önkormányzati Hivatal 2013. január 1. napjával jön létre és azzal a nappal kezdi meg működését.


Bátaapáti, 2012. …
Cikó, 2012. …

             Darabos Józsefné
dr. Ferencz Márton 



polgármester
polgármester



Bátaapáti Község Önkormányzata
Cikó Község Önkormányzat


                                                        Mórágy, 2012. …



                                                        Glöckner Henrik




                                                           polgármester




                                                       Mórágy Község Önkormányzat


záradék

Jelen Alapító Okiratot  a Mötv. 85. §-ának (1) bekezdése alapján
Bátaapáti Község Önkormányzatának Képviselő-testülete …/2012. (…..) önkormányzati határozatával,

Cikó Községi Önkormányzat Képviselő-testülete …/2012. (…..) önkormányzati határozatával,

Mórágy Községi Önkormányzat Képviselő-testülete …/2012. (…..) önkormányzati határozatával adta ki.
Az alapító okiratot a Képviselő-testületi döntések értelmében ellenjegyzem:


Bátaapáti , 2012. …
Cikó, 2012. …

               Bakó Józsefné
dr. Dobai Sándor



körjegyző
jegyző



Bátaapáti Község Önkormányzat
Cikó Község Önkormányzata

   Mórágy Község Önkormányzat

